PSY4315 Rettspsykologi
Vår 2026
4 timer
Besvar 4 av 6 korte oppgaver. Inntil 350 ord per besvarelse
Besvar 1 av 3 lange oppgaver. Inntil 2500 ord per besvarelse

Korte oppgaver
Det er kommunisert tydelig til studentene at alle fire besvarelser i de korte oppgavene må bestå. Ingen kompensasjon for at øvrige besvarelser eventuelt er fremragende. Terskelen for bestått er ifølge retningslinjene mellom D og E (m.a.o. høyere enn den for sensur med karakter som er mellom E & F).
For de korte oppgavene er det mulig å skrive en besvarelse som er nokså langt under ordgrense på 350 ord som likevel består. I slike tilfeller er det lite plass til den minste feil om faktum, og definisjonen av nøkkelbegrep(et/ene) må iallfall være tilfredsstillende.

Korte oppgaver
1. Gjør rede for prosessvariabler («system variables»).
Disse er variabler som myndighetene rår over i rettspleien. Eksempler drøftet i pensum og forelesning er avhør, vitnekonfrontasjoner og fantombilder. Det er mange eksempler på prosessvariabler i sammenhengen av en vitnekonfrontasjon. Eksempelvis at den som administrerer ikke vet hvem som er den mistenkte, at figurantene ligner i tilstrekkelig grad den mistenkte, at instruksen sier at gjerningspersonen kanskje ikke er blant bildene og at vitnet ikke er nødt til å velge ut noen.
Kapittel 7 i pensum, pluss forelesning
2. Drøft hvilken betydning intuitiv (system 1) og overveid (system 2) tenkning kan ha for hvordan dommere avgjør rettssaker.
System 1 er rask, automatisk og følelsesstyrt, mens system 2 er treg, analytisk og viljestyrt. En avgjørelse skal tas på overveid måte. Intuisjon vil alltid «si sitt» først men bør sjekkes med refleksjon. 
Kap. 9, pluss forelesning
3. Beskriv trekk ved avhør som følger retningslinjene til norsk politi (eksempelvis KREATIV, DCM) som er i tråd med anbefalinger fra rettspsykologien.
Fri forklaring uten å bli avbrutt øker sjanser for riktige opplysninger. Det samme å forklare rammen for avhøret, å holde avhøret rolig, å sondere med oppklaringsspørsmål.
Kap. 8, pluss forelesning
4. Redegjør for fortellingsperspektivet i bevisbedømmelse.
Mennesker skaper narrativer. Bennett & Feldman (1981) så Pennington & Hastie (1986) introduserte fortellingsperspektivet i rettslig sammenheng. Samtidig som det å skape en fortelling gjør at rettens medlemmer kan organisere mange opplysninger, er det en risiko at fortellingen overstyrer tolkningen av opplysningene
Kap. 11, pluss forelesning
5. Hva er troverdighet?
I psykologien ofte omtalt som resultat av en overfladisk vurdering; i jussen ofte en reflektert vurdering. I jussen noen ganger brukt om person og om forklaringer. Emnet har skilt tydelig mellom troverdighet som vurdering av en person og pålitelighet som vurdering av deres forklaringer. Også et skille med korrekthet kan nevnes.
Kap. 2, pluss forelesning
6. Gjør rede for uoppmerksomhetsblindhet («inattentional blindness»), illustrert med et eksempel.
Gorilla videoen. Fokus på den ene oppgaven gjør at man blir blind for andre åpenbare stimuli. Eksempler i pensum også fra radiologer.
Kap. 3, pluss forelesning

Lange oppgaver
1. Niqāb, eller nikab, er et hodeplagg som bæres av noen muslimske kvinner og som dekker hele ansiktet, bortsett fra øynene. 
Bør vitner/mistenkte få lov å bære niqāb i rettspleien, for eksempel i et avhør eller i retten? 
1. Drøft rettspsykologiske (og eventuelt også rettssikkerhetsargumenter) for

Det faglige temaet er løgndeteksjon og kroppsspråk.

Et argument for er at Nikab kan «beskytte» rettens medlemmer for å la seg påvirke av non verbal informasjon. Det fremholdes i rettspsykologisk teori at det ikke kan sluttes direkte fra kroppsspråk til sannhet/løgn. De bør derfor ikke bruke nonverbal kommunikasjon til å avgjøre hvorvidt en person lyver eller ikke, fordi det er et særdeles svakt grunnlag for løgnavsløring. Her kan vises til forskningen om løgndeteksjon ved observasjon av mennesker. 

Psykologistudenter har ikke noen sterkt grunnlag for å drøfte rettssikkerhetsargumenter. 
Et menneskerettsargument for å tillate nikab kan være respekten for vitnets religion. 

1. Drøft rettspsykologiske (og eventuelt også rettssikkerhetsargumenter) mot

Nonverbal kommunikasjon kan brukes til andre formål enn kun løgndeteksjon, som kan gi nyttige pekepinn som hjelper forståelsen av bevisbildet. I virkeligheten er kroppsspråk en svært sentral del av menneskelig kommunikasjon, og dermed en svært viktig del av den konteksten formidlingen foregår i. Formidling foregår språklig og de språklige utsagn må tolkes: Var utsagnet ment alvorlig eller humoristisk, eller likegyldig?

Kommunikasjon er mer enn de fremsagte ord. En tildekket kommunikasjon er derfor til hinder for mottakeren. Også vurderingen av troverdighet kan bli negativ når man ikke ser hele ansiktet, bare øynene.

Eksempel på rettssikerhetsargument mot kan være at tiltalte som risikerer en fellende dom bør kunne se et sentralt avgjørende vitne. 

Et annet argument mot er likhetsprinsippet, at noen vitner skal kunne «skjule» ansiktet, men ikke andre. 
Begge delspørsmål må besvares med støtte i rettspsykologisk forskning.
Kap. 6 drøfter nonverbal kommunikasjon i rettssalen. Løgn og kroppsspråk med henvisning til Vrij, Detecting Lies and Deceit, 2008 ble behandlet i Stridbecks forelesning om vitnebeviset. Problemstillingen ble også diskutert i seminarene med Brennen.
2. Justisfeil: Det kan forekomme justisfeil i alle ledd i rettspleien, fra etterforskning via påtalemyndigheten til domstolene og i gjenopptakelsesprosessen.
Flere saker er nevnte gjennom emnet, og i tillegg var det en egen 4-timers sesjon om saker med justisfeil.
a) Beskriv faktum i en reell sak hvor det trolig (eller sikkert) er forekommet justisfeil. 
Saken må være reell og noenlunde korrekt gjengitt.
b) Gjør rede for de psykologiske mekanismene som kan ligge bak én eller flere justisfeil i saken. 
Bekreftelsesskjevhet i rettspleien er en gjenganger, men det kan være andre mekanismer som hukommelsessvikt av ulike slag, oppmerksomhetssvikt, feilslåtte troverdighetsvurderinger.
c) Gjør rede for relevante juridiske sider av saken inkludert der det trolig har sviktet.
Rettssikkerheten til den som ble feildømt eller tiltalt ble ikke ivaretatt. Psykologistudentene har ikke sterkt grunnlag for å gå lengre enn det. Uskyldspresumpsjonen og selvinkrimineringsvernet kan ha blitt krenket. Det kreves ikke noen sterkt svar her.
d) Drøft hvorvidt en slik sak kunne forekommet i samme land i dag. Og i tilfelle det er mindre trolig, hva er forklaringen?

Så lenge argumentasjonen henger sammen er det OK.
Mye relevant pensum, og særlig sesjonen om justisfeil
3. Drøft hukommelsesrelaterte problemstillinger som er av relevans i rettslig sammenheng.

Mange mulige eksempler på slike: hukommelse forvitrer over tid, den er påvirkbar av interne og eksterne kilder. Falske minner kan induseres for hendelser som ikke er funnet sted. Hele diskusjonen rundt den vitenskapelige statusen til fortrengning er relevant. Påstått amnesi for gjerningsøyeblikket. Barn er mer sårbare for press. Det kan være andre problemstillinger.
Det står «problemstillinger» så minst to må drøftes.
Egen del om dette i kap. 4, pluss forelesning


